
OPĆINA KAMANJE

OPĆINSKI NAČELNIK
KLASA: 322-01/26-01/01
UR.BROJ: 2133-18-02-26-04
U Kamanju,  03. 11. 2026.  godine

Na temelju članka 48. stavka 1. točke 2. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 6. Programa sufinanciranja troškova sterilizacije i kastracije pasa i mačaka na području Općine Kamanje u 2026. godini  i članka 41. Statuta Općine Kamanje („Glasnik Općine Kamanje“, 1/21) Općinski načelnik Općine Kamanje objavljuje

JAVNI POZIV

ZA PODNOŠENJE ZAHTJEVA ZA SUFINANCIRANJE TROŠKOVA STERILIZACIJE I KASTRACIJE PASA I MAČAKA NA PODRUČJU OPĆINE KAMANJE U 2026. GODINI

1. PREDMET JAVNOG POZIVA
Općina Kamanje objavljuje Javni poziv za podnošenje zahtjeva za sufinanciranje troškova sterilizacije i kastracije pasa i mačaka na području Općine Kamanje u 2026. godini.

Cilj Javnog poziva je smanjenje broja neželjenih i napuštenih pasa i mačaka, poticanje odgovornog vlasništva kućnih ljubimaca te zaštita zdravlja životinja i građana.
2. KORISNICI POTPORE I UVJETI ZA OSTVARIVANJE PRAVA
Pravo na sufinanciranje troškova sterilizacije ili kastracije pasa i mačaka mogu ostvariti fizičke osobe koje ispunjavaju sljedeće uvjete:

· imaju prijavljeno prebivalište na području Općine Kamanje,

· imaju podmirene sve obveze prema Proračunu Općine Kamanje,

· pas za kojeg se traži sufinanciranje sterilizacije odnosno kastracije mora biti označen mikročipom i redovito procijepljen.
Sufinanciranje se odobrava za stvarne troškove obavljene usluge sterilizacije odnosno kastracije pasa i mačaka koju je obavila pravna osoba registrirana za obavljanje veterinarskih usluga.
3. IZNOS SUFINANCIRANJA
Pravo na sufinanciranje može se ostvariti za najviše jednog psa i jednu mačku po korisniku godišnje.

Općina Kamanje sufinancirat će 70 % troškova sterilizacije odnosno kastracije pasa i mačaka, a najviše do 100,00 EUR po korisniku godišnje.
Sufinanciranje se odobrava na temelju dostavljene dokumentacije, uz uvjet ispunjavanja svih uvjeta propisanih Programom.
4. POTREBNA DOKUMENTACIJA
Uz zahtjev za sufinanciranje potrebno je priložiti:

· račun za obavljenu uslugu sterilizacije odnosno kastracije, izdan od strane pravne osobe registrirane za obavljanje veterinarskih usluga,

· presliku osobne iskaznice ili uvjerenje o prebivalištu,

· za pse – odgovarajući dokaz da je pas za kojeg se traži sufinanciranje označen mikročipom i redovito procijepljen.
Zahtjev se podnosi na propisanom obrascu koji je sastavni dio ovog Javnog poziva.

5. NAČIN I ROK PODNOŠENJA ZAHTJEVA
Zahtjevi za sufinanciranje podnose se Općini Kamanje, i to na jedan od sljedećih načina:

· osobno, predajom zahtjeva u Jedinstveni upravni odjel Općine Kamanje,

· poštom na adresu: Općina Kamanje, Kamanje 106, 47282 Kamanje,

· elektroničkim putem na adresu elektroničke pošte: opcina.kamanje@gmail.com
Zahtjev mora biti u cijelosti popunjen te mu je potrebno priložiti svu obveznu dokumentaciju navedenu u točki 4. ovog Javnog poziva.
Zahtjevi se podnose do 13. prosinca 2026. godine odnosno do iskorištenja raspoloživih proračunskih sredstava, ovisno o tome koja okolnost nastupi ranije.

Zahtjevi se rješavaju prema redoslijedu zaprimanja potpunih zahtjeva, do iskorištenja raspoloživih proračunskih sredstava.

Ako je zahtjev nepotpun, podnositelj će biti pozvan da ga dopuni u roku od osam (8) dana od dana zaprimanja poziva za dopunu. Ako podnositelj u ostavljenom roku ne dostavi traženu dokumentaciju, zahtjev se neće razmatrati.

Općina Kamanje zadržava pravo zatražiti dodatnu dokumentaciju i obrazloženja potrebna radi utvrđivanja ispunjavanja uvjeta za ostvarivanje prava na sufinanciranje.
6. NAČIN ODOBRAVANJA I ISPLATE SREDSTAVA
Stručnu i administrativnu obradu i kontrolu zahtjeva provodi Jedinstveni upravni odjel Općine Kamanje.

O dodjeli sredstava odlučuje se na temelju podnesenog zahtjeva i priložene dokumentacije, nakon utvrđivanja ispunjavanja uvjeta propisanih Programom i ovim Javnim pozivom.

Odobrena sredstva isplaćuju se na račun korisnika naveden u zahtjevu za sufinanciranje.
7. POVRAT SREDSTAVA
Ukoliko se utvrdi da je korisnik potpore priložio neistinitu dokumentaciju ili da prijavljeno stanje ne odgovara stvarnom stanju, korisnik je dužan vratiti dodijeljena sredstva u Proračun Općine Kamanje te će biti isključen iz svih potpora Općine Kamanje u narednih pet (5) godina.
8. IZVOR FINANCIRANJA
Financijska sredstva za provedbu ovog Javnog poziva osigurana su u Proračunu Općine Kamanje za 2026. godinu, u okviru sredstava namijenjenih zaštiti životinja.

Javni poziv provodi se do 13. prosinca 2026. ili do iskorištenja raspoloživih proračunskih sredstava.
9. ZAŠTITA OSOBNIH PODATAKA
Osobni podaci podnositelja zahtjeva obrađivat će se isključivo u svrhu provedbe ovog Javnog poziva, provjere ispunjavanja propisanih uvjeta i isplate odobrenih sredstava, sukladno propisima kojima se uređuje zaštita osobnih podataka.

Detaljnije informacije o obradi osobnih podataka sadržane su u Obavijesti o obradi osobnih podataka koja je sastavni dio obrasca zahtjeva.

10. DODATNE INFORMACIJE

Sve dodatne informacije vezane uz podnošenje zahtjeva mogu se dobiti u Jedinstvenom upravnom odjelu Općine Kamanje, na adresi Kamanje 106, putem telefona 047/642-288 ili elektroničke pošte opcina.kamanje@gmail.com .

Javni poziv objavljuje se na službenoj mrežnoj stranici Općine Kamanje: www.kamanje.hr. 
  NAČELNIK 

      Damir Mateljan






